**დანართი №1 - მომსახურების გაწევის პირობები**

1. მიმწოდებელმა/მზღვეველმა უნდა უზრუნველყოფს შპს „გარდაბნის თბოსადგური 2“-ს (შემდგომში - დამზღვევი) კანონიერ სარგებლობაში არსებული ავტოსატრანსპორტო საშუალებ(ებ)ის დაზღვევა შემდეგი სადაზღვევო რისკებისაგან:

1.1. ავტოტრანსპორტისათვის გარეგანი ზემოქმედებით მიყენებული დაზიანება, ხანძარი, აფეთქება, დაზღვევის საგნის გატაცება (კერძოდ: ქურდობა, ძარცვა, ყაჩაღობა), გატაცების (კერძოდ: ქურდობა, ძარცვა, ყაჩაღობა) მცდელობა, გარდა მომსახურების გაწევის პირობებში მითითებული გამონაკლისებისა; ავტოსატრანსპორტო საშუალებ(ებ)ის დაზღვევის არაანაზღაურებადი მინიმუმის (უპირობო ფრანშიზის) ოდენობა განისაზღვრება ნულოვანი ფრანშიზით.

1.2. სამოქალაქო პასუხისმგებლობა მესამე პირთა წინაშე 10000,00 (ათი ათასი) აშშ დოლარი (ანგარიშსწორების დღეს ეროვნული ბანკის მიერ დადგენილი შესაბამისი კურსით ლარებში), ნულოვანი ფრანშიზით; კერძოდ, დაზღვეული ავტოტრანსპორტის უფლებამოსილი მძღოლის მიერ ექსპლუატაციისას მესამე პირის სიცოცხლის, ჯანმრთელობისა და/ან ქონებისათვის მიყენებული ზიანის ანაზღაურების პასუხისმგებლობის დადგომა;

1.3. მგზავრების დაზღვევა უბედური შემთხვევისაგან, ლიმიტი თითოეულ ავტომობილზე 10000,00 (ათი ათასი) აშშ დოლარი; ლიმიტი პიროვნებაზე 2500,00 (ორი ათას ხუთასი) აშშ დოლარი (ანგარიშსწორების დღეს ეროვნული ბანკის მიერ დადგენილი შესაბამისი კურსით ლარებში), ნულოვანი ფრანშიზით.

2. მიმწოდებელმა/მზღვეველმა უნდა უზრუნველყოფს ფასების ცხრილში განსაზღვრული შემსყიდველის/დამზღვევის კანონიერ სარგებლობაში არსებული ავტოსატრანსპორტო საშუალებ(ებ)ის დაზღვევა. მიმწოდებელი/მზღვეველი ვალდებულია განახორციელოს სადაზღვევო მომსახურება ხელშეკრულების გაფორმებიდან 12 თვის განმავლობაში.

3. მიმწოდებელმა/მზღვეველმა უნდა უზრუნველყოს შესაბამისი ავტოსატრანსპორტო საშუალებ(ებ)ის დაზღვევის ინდივიდუალური სადაზღვევო პოლისების გაცემა.

4. სადაზღვევო პრემიის დროულად, ხელშეკრულებით დადგენილ ვადებში გადაუხდელობის შემთხვევაში, მიმწოდებლის/მზღვეველის მხრიდან განისაზღვრება პრემიის გადახდის ორკვირიანი დამატებითი ვადა. თუ ამ ვადის გასვლის შემდგომ ადგილი ექნება სადაზღვევო შემთხვევას და გადახდა არ იქნება განხორციელებული, მიმწოდებელი/მზღვეველი თავისუფლდება ანაზღაურების მოვალეობისაგან. ამასთან, პრემიის დროულად გადაუხდელობისას მიმწოდებელი/მზღვეველი უფლებას იტოვებს ერთი თვით ადრე წერილობითი შეტყობინების საფუძველზე და ამ ვადის უშედეგოდ გასვლის შემდეგ ცალმხრივად გააუქმოს სადაზღვევო პოლისი. გარდა აღნიშნულისა, მიმწოდებელს/მზღვეველს არ აქვს უფლება შემსყიდველთან/დამზღვევთან შეთანხმების გარეშე ცალმხრივად გააუქმოს სადაზღვევო პოლისი.

41. შემსყიდველის/დამზღვევის მიერ სადაზღვევო პოლისის გაუქმების მოთხოვნის შემთხვევაში შემსყიდველი/დამზღვევი ვალდებულია გაუგზავნოს მიმწოდებელს/მზღვეველს წერილობითი შეტყობინება მის (მიმწოდებლის/მზღვეველის) იურიდიულ მისამართზე 15 დღიანი ვადის დაცვით. სადაზღვევო პოლისი უქმდება შეტყობინებაში მითითებული თარიღიდან, ყოველგვარი დამატებითი გადასახადისა და ჯარიმების გარეშე.

5. დაზღვევის პირობები

5.1. ავტოტრანსპორტისათვის გარეგანი ზემოქმედებით მიყენებული დაზიანების, ხანძარის, აფეთქების, დაზღვევის საგნის გატაცების, გატაცების მცდელობისას (კერძოდ: ქურდობა, ძარცვა, ყაჩაღობა) მიმწოდებელი/მზღვეველი განახორციელებს სადაზღვევო ანაზღაურების გაცემას სადაზღვევო თანხის ფარგლებში, წინამორბედ შემთხვევებზე (ასეთის არსებობისას) გაცემული თანხების (ანაზღაურების) გათვალისწინებით;

5.1.1. იმ შემთხვევაში, თუ დაზღვეული ავტოტრანსპორტის ან მისი ნაწილების დაზიანება ან განადგურება გამოწვეულია შემდეგით:

ა) ავტოსაგზაო შემთხვევა;

ბ) ავტოტრანსპორტის გატაცება ან გატაცების მცდელობა (კერძოდ, ქურდობის, ძარცვის, ყაჩაღობის) დროს;

გ) ხანძარი, აფეთქება, საგნების დაცემა;

დ) სტიქიური მოვლენები (სეტყვა, მიწისძვრა, წყალდიდობა);

ე) მინების, სარკეების, დეტალებისა და აქსესუარების დაზიანება/ქურდობა;

ვ) ვანდალიზმი

ანაზღაურებას ექვემდებარება როგორც სრული, ისე ნაწილობრივი დაზიანება.

5.1.2. მიმწოდებელი/მზღვეველი უზრუნველყოფს შემდეგი ტიპის მომსახურებას (სადაზღვევო შემთხვევისას ან/და მისგან დამოუკიდებლად):

ა) საწვავის ადგილზე მიტანას (გარდაბანი და მისი შემოგარენი 25 კმ. რადიუსში);

ბ) საბურავის გამოცვლას (გარდაბანი და მისი შემოგარენი 25 კმ. რადიუსში);

გ) ავტომობილის დაქოქვას (გარდაბანი და მისი შემოგარენი 25 კმ. რადიუსში);

დ) ევაკუატორით მომსახურებას (მხოლოდ სადაზღვევო შემთხვევისას).

5.1.3. ავტოტრანსპორტის განადგურების (70%-ით ან მეტით დაზიანება) ან გატაცების შემთხვევაში, მიმწოდებელი/მზღვეველი შემსყიდველის/დამზღვევის არჩევანის შესაბამისად აუნაზღაურებს დამზღვევს/მოსარგებლეს დაზღვეული ავტოტრანსპორტის აღდგენით ან შენაცვლებით ღირებულებას ხელშეკრულებით, დანართი #1-ითა (მომსახურების გაწევის პირობები) და დანართი #2-ით (ფასების ცხრილი) დადგენილი წესით. სადაზღვევო ანაზღაურება მიმწოდებლის/მზღვეველის შეხედულებისამებრ შესაძლოა განხორციელდეს შემდეგი წესით:

- მიმწოდებელი/მზღვეველი გადაიხდის თანხას არაუმეტეს დაზღვეული ავტოტრანსპორტის დანართი #2-ით (ფასების ცხრილი) განსაზღვრული საბაზრო ღირებულებისა, ან:

- მიმწოდებელი/მზღვეველი შემსყიდველის/დამზღვევის სასარგებლოდ შეიძენს განაცხადში მითითებული მარკის, მოდელისა და მახასიათებლების შესაბამის ავტოტრანსპორტს.

5.1.4. სადაზღვევო ანაზღაურების გაცემით მიმწოდებელი/მზღვეველი თავისუფლდება შემსყიდველის/დამზღვევის წინაშე მასზე დაკისრებული ვალდებულებისაგან გადახდილი თანხის ფარგლებში.

5.1.5. ნაწილობრივი დაზიანების შემთხვევაში მოქმედებს სადაზღვევო ანაზღაურების განხორციელების შემდეგი წესი: სადაზღვევო შემთხვევის დადასტურების შემდგომ და ხელშეკრულების, დანართი #1-ისა (მომსახურების გაწევის პირობები) და დანართი #2-ის (ფასების ცხრილი) პირობების შესაბამისად, ზარალის შეფასება ხდება ერთობლივად, მხარეთა წარმომადგენლების მიერ. შემსყიდველი/დამზღვევი მიმწოდებელს/მზღვეველს წარუდგენს უფლებამოსილი ექსპერტის მიერ, ავტოტრანსპორტის შესაკეთებლად საჭირო თანხის ხარჯთაღრიცხვას. იმ შემთხვევაში, თუ მიმწოდებელი/მზღვეველი არ დაეთანხმება წარმოდგენილ ხარჯთაღრიცხვას, იგი, თავისი უფლებამოსილი ექსპერტის მეშვეობით განახორციელებს ხარჯების ობიექტურ კორექტირებას ამორტიზაციისა თუ სხვა არსებით გარემოებათა გათვალისწინებით; შემსყიდველის/დამზღვევის მოთხოვნა შესაბამის ავტორიზებულ ავტო-ცენტრში მომსახურეობის მიღების თაობაზე მიმწოდებლის/მზღვეველის მიერ დაკმაყოფილდება მხოლოდ იმ შემთხვევაში, თუ დაზღვეული ავტოტრანსპორტის ასაკი არ აღემატება 5 წელს.

5.1.6. ზარალის შეფასების აქტის (ხარჯთაღრიცხვის) შედგენის შემდეგ დგება სადაზღვევო შემთხვევის აქტი, რომლითაც მხარეები თანხმდებიან სადაზღვევო ანაზღაურების საბოლოო მოცულობაზე, რის შემდეგაც ანაზღაურების თანხა, ხელშეკრულებითა და დანართი #1-ით (მომსახურების გაწევის პირობები) დადგენილ ვადებში, გადაირიცხება შემსყიდველის/დამზღვევის (მოსარგებლის) მიერ მითითებულ საბანკო ანგარიშებზე.

5.1.7. როგორც ნაწილობრივი, ასევე მთლიანი (საბაზრო ღირებულების 70%-ით ან მეტით) დაზიანებისას მიმწოდებელი/მზღვეველი აანაზღაურებს სადაზღვევო შემთხვევის შედეგად დაზიანებული ავტოტრანსპორტის (მათ შორის მესამე პირის ავტოტრანსპორტი) შეთანხმებულ შემკეთებელ პუნქტამდე გადაყვანის ხარჯებს.

5.1.8. იმ შემთხვევაში, თუ მიმწოდებელი/მზღვეველი და შემსყიდველი/დამზღვევი ვერ შეთანხმდნენ ზარალის საბოლოო ოდენობაზე, ზარალის შეფასება მოხდება დამოუკიდებელი ექსპერტის მეშვეობით. ამასთან, ზარალის შეფასებაზე გასაწევი ხარჯების რეგულირების საკითხი განისაზღვრება შემდეგნაირად:

ა) იმ შემთხვევაში, თუ შეფასება (ექსპერტიზა) ტარდება მიმწოდებლის/მზღვეველის სურვილითა და ინიციატივით, ასეთ შეფასებაზე (ექსპერტიზაზე) გასაწევ ხარჯებს მიმწოდებელი/მზღვეველი ფარავს;

ბ) იმ შემთხვევაში, თუ შეფასება (ექსპერტიზა) ტარდება შემსყიდველის/დამზღვევის სურვილითა და ინიციატივით, ასეთ შეფასებაზე (ექსპერტიზაზე) გასაწევ ხარჯებს მიმწოდებელი/მზღვეველი ფარავს;

გ) იმ შემთხვევაში, თუ შეფასება (ექსპერტიზა) ტარდება მიმწოდებლისა/მზღვეველისა და შემსყიდველის/დამზღვევის ერთობლივი გადაწყვეტილებითა და ინიციატივით, ასეთ შეფასებაზე (ექსპერტიზაზე) გასაწევ ხარჯები თანაბრად ნაწილდება მიმწოდებელსა/მზღვეველსა და შემსყიდველს/დამზღვევს შორის.

5.1.9. დაზიანებული ავტოტრანსპორტის შესაკეთებლად გამოყენებული უნდა იქნას ახალი სათანადო ნაწილები/დეტალები.

5.1.10. თუ სადაზღვევო შემთხვევის დადგომის მომენტისათვის აღმოჩნდება, რომ სადაზღვევო თანხა ნაკლებია დაზღვეული ავტოტრანსპორტის სადაზღვევო ღირებულებაზე (დანართი #1-ით განსაზღვრულ საბაზრო ღირებულებაზე) სადაზღვევო შემთხვევის დადგომის მომენტისათვის, მაშინ, მიმწოდებელი/მზღვეველი ანაზღაურებს ზიანს სადაზღვევო თანხისა და სადაზღვევო ღირებულების (საბაზრო ღირებულების) შეფარდების შესაბამისად.

5.2. სამოქალაქო პასუხისმგებლობა მესამე პირთა წინაშე:

5.2.1. თუ უბედური შემთხვევა გამოწვეულია დაზღვეული ავტოტრანსპორტით, რამაც, თავის მხრივ, გამოიწვია მესამე პირის გარდაცვალება, სხეულის დაზიანება ან რაიმე სახის ქონებრივი ზარალი, მაშინ, მიმწოდებელი/მზღვეველი აუნაზღაურებს წინამდებარე პირობებით გათვალისწინებულ პასუხისმგებლობის ხარჯებს იმ პირს (ან მის სრულუფლებიან კანონიერ წარმომადგენელს), რომელსაც ეხება დაზღვევა ხელშეკრულების, დანართი #1-ისა (მომსახურების გაწევის პირობები) და დანართი #2-ის (ფასების ცხრილი) პირობების მიხედვით.

5.2.2. სადაზღვევო შემთხვევის დადგომის დადასტურების შემთხვევაში, სადაზღვევო თანხის ფარგლებში, წინამდებარე პირობების გათვალისწინებითა და მხარეთა შორის წერილობითი შეთანხმების საფუძველზე, ანაზღაურებას ექვემდებარება შემდეგი:

- დაზარალებული მესამე პირების სიცოცხლის და/ან ქონების გადასარჩენად ან ზიანის შესამცირებლად გაწეული მიზანშეწონილი ხარჯები;

- მესამე პირის პრეტენზიებთან დაკავშირებული სასამართლო ან სასამართლოს გარეშე პრეტენზიის განხილვის ხარჯები, აგრეთვე სადაზღვევო შემთხვევის დადგომის გარემოებებისა და ზარალის ოდენობის დადგენის ხარჯები (აღნიშნული ხარჯების ანაზღაურება ხდება სადაზღვევო პოლისში მითითებული სადაზღვევო ლიმიტის 20%-ის ფარგლებში);

- დაზარალებული პირისათვის კანონიერ ძალაში შესული სასამართლოს გადაწყვეტილების საფუძველზე გადასახდელი კომპენსაცია;

- სასამართლოს გადაწყვეტილების გარეშე მესამე პირ(ებ)ისათვის მიყენებული ზიანის კომპენსაცია, თუ ამგვარი კომპენსაციის ოდენობა წერილობითი გზით შეთანხმებულია მიმწოდებელთან/მზღვეველთან და თუ დაზარალებული წერილობით დაადასტურებს, რომ მას არ გააჩნია არავითარი პრეტენზია სადაზღვევო შემთხვევასთან დაკავშირებით;

სასამართლოს გადაწყვეტილების გარეშე კომპენსაციის ოდენობა, რომელიც არ უნდა აღემატებოდეს ხელშეკრულებით განსაზღვრულ სადაზღვევო ლიმიტს, გამოანგარიშდება შემდეგი წესით:

- მესამე პირის გარდაცვალების ან ჯანმრთელობისათვის მიყენებული ზიანის შემთხვევაში - მიყენებული მატერიალური ზიანის ოდენობა:

ა) ხელფასი (შემოსავალი), რომელიც დაზარალებულმა დაკარგა, თუ იგი ნაწილობრივ ან სრულად შრომისუუნარო შეიქმნა;

ბ) დამატებითი ხარჯები, რომლებიც გამოწვეულია ჯანმრთელობის დაზიანებით, მათ შორის მკურნალობის, დამატებითი კვების, მედიკამენტების, პროტეზირების, ზედამხედველობისა და მოვლის, სპეციალური სატრანსპორტო საშუალების შეძენის, პროფესიული გადამზადების ხარჯები, თუ დადგენილია, რომ დაზარალებულს ესაჭიროება აღნიშნული ტიპის დახმარება და არ აქვს მათი უფასოდ მიღების უფლება;

გ) ხელფასის (შემოსავლის) ნაწილი, რომელსაც დაზარალებულის გარდაცვალების შემთხვევაში დაკარგავენ შრომისუუნარო პირები, რომლებიც დაზარალებულის კმაყოფაზე იმყოფებოდნენ ან უფლება ჰქონდათ მიეღოთ მისგან სარჩო (რეგულარული გადახდების სახით);

- თუ მესამე პირ(ებ)ს ქონებრივი ზიანი მიადგება, სადაზღვევო ლიმიტის ფარგლებში, ანაზღაურებას ექვემდებარება:

ა) ქონების სრული განადგურების შემთხვევაში – დაკარგული ქონების საბაზრო ან აღდგენითი ღირებულების ოდენობას, ხელყოფილი ქონების სპეციფიკის გათვალისწინებით, გაუფასურებისა და დარჩენილი დეტალების, რომელთა გამოყენებაც კიდევ შესაძლებელია, ღირებულების გამოქვითვით;

ბ) ქონების ნაწილობრივი დაზიანების შემთხვევაში – დაზიანებამდე არსებულ მდგომარეობამდე მისაყვანად საჭირო შეკეთების ხარჯებს;

5.2.3. სადაზღვევო შემთხვევით გამოწვეული რამოდენიმე ადამიანის სხეულის დაზიანების ან გარდაცვალების, ასევე, მესამე პირთა ქონების ხელყოფის შემთხვევაში, თუ მთლიანი ზარალის ოდენობა აღემატება ერთი სადაზღვევო შემთხვევისათვის გათვალისწინებულ პასუხისმგებლობის ლიმიტს, ანაზღაურება თითოეული დაზარალებულისათვის შემცირდება მიყენებული ზიანის საერთო ოდენობაში პასუხისმგებლობის ლიმიტის წილის გათვალისწინებით.

5.2.4. ერთი შემთხვევით გამოწვეული დანაკარგი განხილული იქნება ერთ სადაზღვევო შემთხვევად. არავის აქვს უფლება, ორჯერ მიიღოს ანაზღაურება წინამდებარე დაზღვევის თანახმად, ერთი და იგივე ზიანისთვის ან ზიანის რომელიმე ელემენტისათვის;

5.2.5. მესამე პირ(ებ)ისადმი მიყენებული ზარალის ასანაზღაურებელი მთლიანი თანხა, შემთხვევების რაოდენობის მიუხედავად, არ შეიძლება აღემატებოდეს პოლისით ამ დაფარვისათვის გათვალისწინებულ სადაზღვევო თანხას;

5.2.6. მიმწოდებელი/მზღვეველი არ არის პასუხისმგებელი, ასევე, პასუხისმგებლობაზე, რომელიც წარმოშობილია ნებისმიერი სხვა კონტრაქტის ან შეთანხმების საფუძველზე, გარდა წინამდებარე ხელშეკრულებისა.

5.2.7. მიმწოდებელი/მზღვეველი არ არის პასუხისმგებელი ნებისმიერი ქონებისათვის მიყენებულ ზიანზე, რომელიც წარმოადგენს უფლებამოსილი მძღოლის საკუთრებას, მინდობილი საკუთრების სახით ინახება მასთან, გადაიზიდება დაზღვეული ავტოტრანსპორტით ან დაზღვეულ ავტოტრანსპორტზე მიმაგრებული ნებისმიერი მისაბმელით.

5.3. უფლებამოსილი მძღოლისა და მგზავრების დაზღვევა უბედური შემთხვევისაგან:

5.3.1. მგზავრების უბედური შემთხვევისაგან დაზღვევის პირობების შესაბამისად ანაზღაურებას ექვემდებარება მატერიალური ზიანი, რომელიც გამოწვეულია ავტოსაგზაო შემთხვევის შედეგად დაზღვეული ავტოტრანსპორტის ექსპლუატაციისას მისი მგზავრების ჯანმრთელობის დაზიანებით/გარდაცვალებით;

5.3.2. მიმწოდებელი/მზღვეველი აუნაზღაურებს შესაბამისი სადაზღვევო პოლისით გათვალისწინებულ სადაზღვევო ანაზღაურებას იმ პირს (ან მის სრულუფლებიან კანონიერ წარმომადგენელს), რომელსაც ეხება დაზღვევა ამ პირობების მიხედვით.

5.3.3. სადაზღვევო შემთხვევის დადგომის დადასტურების შემთხვევაში, თითოეულ დაზარალებულზე (ერთ პირზე) პოლისით განსაზღვრული ქვე-ლიმიტის ფარგლებში, ანაზღაურებას ექვემდებარება:

- გადაუდებელი ამბულატორიული მკურნალობის ხარჯებს;

- საავადმყოფომდე მიყვანის ხარჯებს;

- საავადმყოფოში მკურნალობის და ყოფნის ხარჯებს;

- კიდურების/ორგანოების დაკარგვისთვის გათვალისწინებულ კომპენსაციას;

დაზარალებულის სიკვდილის შემთხვევაში მის მემკვიდრეებს აუნაზღაურდებათ:

ერთ პირზე მიმდინარე განსაზღვრული ლიმიტის 100%, დაზარალებულის ჯანმრთელობის მდგომარეობის აღდგენისათვის უკვე გადახდილი თანხების გამოქვითვით; დაზარალებულის სიკვდილის შემთხვევაში, ანაზღაურების მიმღების არ არსებობის შემთხვევაში, მიმწოდებელი/მზღვეველი ანაზღაურებს მხოლოდ დაკრძალვის ხარჯებს, ერთ პირზე განსაზღვრული ქვე-ლიმიტის ფარგლებში.

5.3.4. გადაუდებელი ამბულატორიული მკურნალობისა და დაზარალებული პირის უახლოეს საავადმყოფოში ტრანსპორტირების ხარჯები გამოითვლება შესაბამისი სამედიცინო ქვითრების საფუძველზე, მაგრამ არაუმეტეს 100 (ასი) აშშ დოლარისა (ანგარიშსწორების დღეს ეროვნული ბანკის მიერ დადგენილი შესაბამისი კურსით ლარში) ერთ პირზე;

5.3.5. კიდურის/ორგანოს დაკარგვისათვის ასანაზღაურებელი თანხის ოდენობა გამოითვლება ქვევით მოყვანილი საკომპენსაციო ცხრილის მიხედვით, სადაც 100%-ით ანაზღაურება უდრის შესაბამისი პასუხისმგებლობის ქვე-ლიმიტს ერთ პირზე (დაზარალებულის ჯანმრთელობის აღდგენისათვის/ტრანსპორტირებისათვის უკვე გადახდილი თანხების გამოქვითვით):

- ერთი თირკმლის დაკარგვა – 40%;

- ერთ ყურში სმენის დაკარგვა – 15%;

- ერთ ყურში სმენის დაკარგვა, თუ მეორეში სმენა უბედურ შემთხვევამდე იყო დაკარგული – 45%;

- ერთ თვალში მხედველობის სრული და სამუდამო დაკარგვა – 30%;

- მხედველობის 60%-ზე მეტით დაკარგვა ერთ თვალში – 20%;

- მხედველობის სრული დაკარგვა – 100%;

- ერთი კიდურის დაკარგვა – 40%;

5.3.6. რამოდენიმე ორგანოს დაზიანების შემთხვევაში, პირველი პროცენტული ანაზღაურების შემდეგ, ყოველი შემდგომი დამატებითი პროცენტი გამოითვლება პასუხისმგებლობის ლიმიტის დარჩენილი თანხიდან.

5.3.7. კიდურების დაკარგვაზე ან დაზიანებაზე გათვალისწინებული კომპენსაციის გადახდა ხორციელდება საავადმყოფოში მკურნალობის დასრულების და დაზიანების ხარისხის საბოლოო განსაზღვრის შემდეგ, მაგრამ მხოლოდ ერთი თვის შემდეგ ორგანოს ფუნქციის მოშლის მომენტიდან, იმ პირობით, რომ ამ პერიოდში დადასტურდება ორგანოს ფუნქციის სრული მუდმივი მოშლა;

5.3.8. მთლიანი ასანაზღაურებელი თანხა ერთ პირზე, შემთხვევების რაოდენობისა და ზარალის მოცულობის მიუხედავად, არ უნდა აღემატებოდეს პოლისით გათვალისწინებულ ქვე-ლიმიტს ერთ პირზე;

5.3.9. ასანაზღაურებელი თანხა, შემთხვევების რაოდენობისა და ზარალის ოდენობის მიუხედავად, არ უნდა აღემატებოდეს პოლისით გათვალისწინებულ სადაზღვევო ლიმიტს.

5.3.10. არ ანაზღაურდება დაზღვეული ავტოტრანსპორტის მგზავრების ჯანმრთელობის მდგომარეობის გაუარესება/გარდაცვალება, თუ ასეთი შემთხვევა დადგება ავტოსაგზაო შემთხვევის მომენტიდან 12 კალენდარული თვის გასვლის შემდეგ.

6. საერთო გამონაკლისები

მიმწოდებელი/მზღვეველი არ არის პასუხისმგებელი:

6.1. შემთხვევაზე, რომელიც შედეგად მოჰყვა გასაღების ავტომობილში დატოვებას, გასაღების არაუფლებამოსილი მძღოლისთვის გადაცემას, მათ შორის გასაღების ნებისმიერი დაცვის, პარკირების ან სხვა მსგავსი სამსახურისთვის გადაცემას; შუშების ჩაწეულ მდგომარეობაში ან კარების ღიად დატოვებას;

6.2. ცვეთაზე, კოროზიაზე, დაჟანგვაზე, თანდაყოლილ დეფექტზე, შეუსაბამო დიზაინზე, დეფექტური მასალების გამოყენებაზე და სხვა ბუნებრივ თვისებებზე, შეკეთებაზე ან შენაცვლებული ნაწილის იმ ღირებულებაზე, რომელიც მოხმარდა დაზღვეული ავტოტრანსპორტის სადაზღვევო შემთხვევის დადგომამდე არსებული მდგომარეობის გაუმჯობესებას;

6.3. დაზღვეული ავტოტრანსპორტის ტექნიკური მომსახურებისა და საგარანტიო შეკეთების ხარჯებზე;

6.4. უბედურ შემთხვევაზე, დანაკარგზე ან დაზიანებაზე, რომლის ხდომილების დროს დაზღვეული ავტოტრანსპორტი იმყოფებოდა დაზიანებულ, მართვისათვის გამოუსადეგარ მდგომარეობაში;

6.5. შემთხვევაზე 21 წელზე ახალგაზრდა მძღოლის ასევე, მძღოლის, რომლის ასაკი აღემატება 75 წელს ან/და მართვის უფლებამოსილების არ მქონე მძღოლის მიერ ავტოტრანსპორტის მართვისას;

6.6. შემთხვევაზე დაზღვეული ავტოტრანსპორტის მართვისას არაუფლებამოსილი პირის მიერ, გარდა დაზღვეული ავტოტრანსპორტისათვის ქურდობა/ძარცვა/ყაჩაღობით ან მათი მცდელობით მიყენებული დაზიანებისა;

6.7. შემთხვევაზე, რომელიც მოხდა ავტოტრანსპორტის მძღოლის ალკოჰოლური ან ნარკოტიკული (ფსიქოტროპული) ნივთიერებების ზემოქმედების ქვეშ ყოფნის დროს (მიუხედავად იმისა, ზარალი დაზღვეული ავტომაქნანის უფლებამოსილი მძღოლის მიზეზით/ბრალით დადგა, თუ სხვა მესამე პირის მიზეზით/ბრალით); უფლებამოსილი მძღოლის თვითმკვლელობას ან თვითმკვლელობის მცდელობას ან ისეთ განზრახ ქმედებას, რომელიც მიზნად ისახავდა შემთხვევით გამოწვეული შედეგის დადგომას;

6.8. შემსყიდველის/დამზღვევის ან მისი წარმომადგენლის განზრახ ან სისხლის სამართლის კანონმდებლობით განსაზღვრულ მართლსაწინააღმდეგო ქმედებებზე;

6.9. გარემოებებზე, რომელიც ზრდის სადაზღვევო რისკის დადგომის ალბათობას, ცნობილია შემსყიდველის/დამზღვევის ან მისი წარმომადგენლისათვის და ამის შესახებ მან დაუყოვნებლივ არ აცნობა მიმწოდებელს/მზღვეველს წერილობითი ფორმით ან მიმწოდებელს/მზღვეველს მიეწოდა ყალბი ან არასრული ინფორმაცია (დოკუმენტები) აღნიშნულის შესახებ;

6.10. შემთხვევებზე, რომელიც გამოწვეულია:

6.10.1. იონიზირებული რადიაციით, ბირთვული ან სხვა სახის მავნე ნარჩენებიდან მიღებული რადიაციით და დაბინძურებით;

6.10.2. რადიოაქტიური, ფეთქებადი, ბირთვული ნივთიერების შემცველი აირის ბუნებრივი მდგომარეობის ცვლილებით;

6.11. შედეგებზე, რომელიც პირდაპირ ან არაპირდაპირ გამოწვეულია საომარი მოქმედებებით, დაპყრობით, სამოქალაქო ომით, მიუხედავად იმისა, აღნიშნული მდგომარეობა გამოცხადებულია სახელმწიფო ხელისუფლების მიერ თუ არა, განსაკუთრებული, საგანგებო, სამხედრო მდგომარეობით, მასობრივი არეულობით, აჯანყებით, ლოკაუტით, დიქტატორული რეჟიმით, ადგილობრივი ან სახელმწიფო ხელისუფლების ბრძანების თანახმად საკუთრების საზოგადო მფლობელობაში გადაცემით, კონფისკაციით ან ჩამორთმევით, ტერორიზმით ან მისი ნებისმიერი გამოვლენით და სხვა ანალოგიური მიზეზებით;

6.12. შემთხვევებზე, როდესაც შემსყიდველი/დამზღვევი (დაზღვეული) მესამე პირის წინაშე თავის ვალდებულებებს აღიარებს მიმწოდებლის/მზღვეველის წერილობითი თანხმობის გარეშე;

6.13. შემთხვევებზე, როდესაც შემსყიდველი/დამზღვევი (დაზღვეული) დაზიანებული ავტოსატრანსპორტო საშუალების აღდგენით-სარემონტო სამუშაოებს განახორციელებს მიმწოდებელთან/მზღვეველთან შეუთანხმებლად;

6.14. დაზღვეული ავტოტრანსპორტის დაუდგენელი პირის მიერ ან დაუდგენელ ვითარებაში დაზიანების/განადგურების შემთხვევებში, თუ არ მოხდება მიმწოდებელთან/მზღვეველთან და საპატრულო პოლიციასთან დაუყოვნებლივი დაკავშირება (გარდა საქარე მინის სხვა მანქანიდან ასხლეტილი ქვით დაზიანებისა) და ადგილი ექნება მიმწოდებლის/მზღვეველის წარმომადგენლის მისვლამდე ავტოტრანსპორტის ადგილიდან დაძვრას (აღნიშნული არ ვრცელდება ავტოტრანსპორტის საპატრულო პოლიციის მოთხოვნის საფუძველზე გადაადგილების შემთხვევისას);

6.15. შემთხვევებზე, თუ იგი დადგა დადგენილი პარკირების წესების დარღვევის გამო შესაბამისი უფლებამოსილი პირების მიერ დაზღვეული ავტომანქანის საჯარიმო გადაყვანის/გადადგილები დროს, ასევე, საჯარიმო სადგომზე განთავსებისას.